Tájékoztató az iskolai étkeztetésről

Tisztelt Szülő/Gondviselő! 

Tájékoztatjuk, hogy a Tassi Földváry Gábor Magyar-Német Két Tanítási Nyelvű Általános Iskola tanulói részére az intézményi étkezést Tass Község Önkormányzata a Tassi Polgármesteri Hivatal útján külső (Frendl Károly e.v.) étkeztetési szolgáltató bevonásával az iskolai tanítási napokon biztosítja.
I. Étkezés megrendelése, igénybejelentés:
Gyermeke közétkeztetésben történő részvételét, a „Nyilatkozat az étkezés igénybevételéhez” nyomtatvány kitöltésével tudja igényelni. 

Az igénybejelentőt a tanuló szülője/gondviselője tölti ki, írja alá.
Egy adott étkezési hónapon belül tízórai és ebéd illetve külön csak ebéd rendelhető. 
Étkezési naponként nem lehet változtatni a rendelést, továbbá az ingyenes vagy kedvezményes intézményi gyermekétkeztetés esetén legalább a déli meleg főétkezés (ebéd) megrendelése kötelező. 

Az igénybejelentés egész tanévre szól, és minden tanévben újra kell igényelni. 
Igénylőlapot csak akkor kell kitölteni, ha igénylik az étkezést!

II. Étkezési kedvezmények igénybevétele
Amennyiben a tanuló jogosult valamilyen étkezési kedvezményre, akkor azt a „Támogatás igénybejelentő”  nyomtatvány kitöltésével mindenképpen szükséges jelezni! 
A kedvezmény jogcímétől függően a megfelelő igazolás minden oldalát be kell nyújtani.
A kérelmező gyermekenként külön nyilatkozatot nyújt be, akkor is, ha ugyanazon intézménybe járó több gyermeke után azonos jogcímen igényli az ingyenes vagy kedvezményes gyermekétkeztetést.
Az ellátást igénylő (szülő, más törvényes képviselő) felelőssége időben benyújtani a térítési díjkedvezményre jogosító dokumentumokat, nyilatkozatokat, ennek hiányában a kedvezmény nélküli árat kell az étkezésért fizetni!

	Kedvezmény típusa
	Általános iskola
(1-8. évfolyam)
	Benyújtandó iratok

	Rendszeres gyermekvédelmi kedvezményben részesülő
	100% térítési díjkedvezmény / ingyenes
	(hatósági döntés, jegyző állítja ki) Megállapításáról szóló érvényes határozat másolatát (minden oldalt) csatolni szükséges!

	Tartósan beteg vagy fogyatékos gyermek 
	50 % térítési díjkedvezmény
	Magyar Államkincstár (MÁK) által rendszeresített, jogosultságot igazoló, érvényességi időszakot tartalmazó dokumentum (magasabb összegű családi pótlék megállapításáról szóló Határozat, (minden oldalt) csatolni szükséges! (ha nincs, akkor Szakorvosi igazolás) 

	Tartósan beteg – Sajátos Nevelési Igényű (SNI)
	50 % térítési díjkedvezmény
	a Szakértői és Rehabilitációs Bizottság Szakértői véleménye másolatának benyújtása (minden oldalt) csatolni szükséges! Csak a Sajátos nevelési igényű tanulónál érvényesíthető!

	Három vagy több gyermeket nevelnek a családban
	50 % térítési díjkedvezmény
	Tass Község Önkormányzata ezen kedvezményre jogosító nyilatkozatának kitöltése szükséges.

	Nevelésbe vett gyermek
	100% térítési díjkedvezmény / ingyenes
	Tass Község Önkormányzata nevelésbe vételi nyomtatványának kitöltése és leigazolása is szükséges. (328/2011. Korm.rend. 9.melléklet) 



III. Adatmódosítás, étkezés lemondása 
A tanítási év ideje alatt minden változást írásban kell bejelenteni beérkezési határideje a tárgyhónapot megelőző hónap 20-a. 
Módosító nyomtatványok: 
· Adatváltozás és étkezési szokás módosításának bejelentése:	
„Adatváltozás és étkezés változás bejelentő” nyomtatvány 
· Végleges lemondó nyilatkozat: 	
„Nyilatkozat étkezés lemondásáról” nyomtatvány 
Az étkezés típusa év közben kizárólag minden hónap 1-től változtatható meg. 
Végleges lemondás, jogviszony megszűnés, kiiratkozás esetén: elszámoló egyenleg kérhető Tass Község Önkormányzata elérhetőségein. A kiskorú gyermek önállóan nem mondhatja le étkezését. Minden esetben szülő, gondviselő írásos lemondó nyilatkozata szükséges!
LEMONDÁS ESETÉN A TARTOZÁST EGYÖSSZEGBEN BE KELL FIZETNI!
IV. Étkezési térítési díj fizetésének módjai
Az étkezési térítési díj fizetési módját is az igénylés időpontjában kell jelezni Tass Község Önkormányzata felé a „Nyilatkozat az étkezés igénybevételéhez” nyomtatványon az erre a célra kijelölt pontban:
· Banki átutalással a 11732150-15337506 számú bankszámla számra. 
Az utalás beazonosítása érdekében a számla utalásakor minden esetben a számla sorszámát az utalás közlemény rovatában kötelező feltüntetni, ennek hiányában az átutalás beazonosíthatatlanná válik, és visszautalásra kerül. Tanulónként - azaz számlánként - külön-külön történjen az utalás!
· Készpénzátutalási megbízással (csekken). A tanuló részére a számlák kiosztásával együtt kerül átadásra a csekk. 















AKTUÁLIS ÉTKEZÉSI TÉRÍTÉSI DÍJAK 2024.01.01-TŐL:



	 
	Nettó ár

	Tassi Földváry Gábor Magyar-Német Két Tanítási Nyelvű Általános Iskola
	Napi kétszeri étkezés
	650.- Ft/nap

	
	ebből:                    tízórai
	200.- Ft/nap

	
	ebéd
	450.- Ft/nap

	
	Napi háromszori étkezés
	810.- Ft/nap

	
	ebből:                    tízórai
	200.- Ft/nap

	
	ebéd
	450.- Ft/nap

	
	uzsonna
	160.- Ft/nap

	
	Napi egyszeri étkezés (ebéd)
	450.- Ft/nap



Az étkezési térítési díjat egy havi időtartamra legkésőbb a tárgyhónap 15. napjáig kell megfizetni csekken vagy át kell utalni Tass Község Önkormányzatának számlájára.
V. Hiányzás bejelentése
Ha az étkezést - távollét, betegség miatt- a jogosult (tanuló) nem kívánja igénybe venni, a távolmaradást előre be kell jelenteni az oktatási intézményben az étkeztetéssel foglalkozó kapcsolattartónak (Tóthné Szőke Éva) személyesen vagy telefonon (06-30-773-0694).  Távozás esetén végleges lemondással ÍRÁSBAN!
A hiányzó tanulók étkezését –a tanuló nevének, osztályának megadásával és a hiányzás időtartamának megjelölésével – 11.00 óráig lehet lemondani a fent megjelölt elérhetőségen.
11.00 óra előtt a lemondás a bejelentés napját követő napra lehetséges, azután a lemondás a bejelentéstől számított 2. napra kerülhet rögzítésre a programban. 
A hétfői étkezés lemondására előző hét pénteken 11.00 óráig van lehetőség.
Abban az esetben, ha a szülő/gondviselő, illetve pedagógus nem jelentette le a hiányzást, annak visszamenőleges rögzítésére lehetőség nincs. A hiányzás bejelentése a szülő/gondviselő felelőssége.

A befizetendő étkezési térítési díj összegéről, az esetleges hátralék összegéről tájékozódhatnak személyesen, telefonon vagy e-mailben az étkezési nyilvántartásért felelős ügyintézőknél. (Tassi Polgármesteri Hivatal – Kovács Zsófia gazdasági ügyintéző – 06-30-157-0985 vagy 06-76-536-204/14)
Ha a tanuló a továbbiakban már nem kéri az étkezést, és túlfizetése keletkezett, akkor banki átutalással a részére az összeg visszafizetésre kerül - a szülő / gondviselő biztosítja a jóváírással érintett bankszámla szám megadásával.
„Nyilatkozat-Étkezési térítési díj túlfizetés VISSZAIGÉNYLÉSÉHEZ” nyomtatvány 

Az étkezés igénybevételére, adatmódosítás bejelentésére szolgáló dokumentumok, tájékoztatók, étkeztetéssel kapcsolatos információk a www.tass.hu honlapon, a KÖZÉTKEZTETÉS menüpont alatt is elérhetőek és letölthetőek. 
A közétkeztetéshez kapcsolódó személyes adatkezelésről szóló Adatkezelési Tájékoztató megismerhető a www.tass.hu oldalon.

Elérhetőségek:
Név: 	Tass Község Önkormányzata
 Cím: 	                             6098 Tass, Széchenyi út 48.
Telefon szám: 	06-76-536-204/14
E-mail cím: 	onkormanyzat@tass.hu, gazdalkodas@tass.hu
Honlap:	www.tass.hu  KÖZÉTKEZTETÉS menüpont
Ügyfélfogadás:	hétfő és szerda: 8.00-11.30 és 13.00-15.30
                                              kedd és péntek: 8.00-11.30



	Tass Község Önkormányzata

Kedvezmény típusa  Általános  iskola   (1 - 8. évfolyam)  Benyújtandó iratok  

Rendszeres  gyermekvédelmi   kedvezményben  részesülő  100%   térítési  díjkedvezmény  / ingyenes  (hatósági döntés, jegyző állítja ki)  Megállapításáról szóló  érvényes határozat   másolatát (minden oldalt) csatolni szükséges!  

